
ТЕХНИЧЕСКА СПЕЦИФИКАЦИЯ
за доставка 

обособена позиция № 1: Доставка на компресори за въздух


1. ВЪВЕДЕНИЕ
Във връзка с основната дейност на Предприятие “Водноелектрически централи” производство на електрическа енергия, се извършват редица ремонтни дейности на основни и спомагателни съоръжения. В хода на този процес възниква необходимост от компресори.

2. ОБХВАТ НА ОБЩЕСТВЕНАТА ПОРЪЧКА
За обезпечаване на нуждите и нормалното протичане на ремонтите, е необходима доставка на 2 броя компресори, техническите изисквания към които са посочени в таблицата  по т.4.1.1.

3. СЪЩЕСТВУВАЩО ПОЛОЖЕНИЕ
В хода на поддръжката и извършваните текущи, средни и основни ремонти, на основните и спомагателните съоръжения във ВЕЦ се налага използването на компресори. За обезпечаването на поддръжката и ремонтите е необходимо да се извърши доставка на изброените в таблицата материали.

4. ТЕХНИЧЕСКИ ИЗИСКВАНИЯ КЪМ ДОСТАВКАТА
4.1. Технически изисквания към доставените стоки, включително и качеството
4.1.1 Технически изисквания към стоките
	№
	Артикул
	Характеристики
	Мярка
	К-во

	  1
	Kомпресор
	Електрически двуцилиндров компресор с маслено смазване.
- Мрежово напрежение 	220 – 240 VАС
- Мощност- ≥ 2200 W 
- Налягане - ≥10 бара. 
- Капацитет на съда - 70÷90 л.
 Компресорът да е оборудван с:
- Регулатор работно налягане с манометър
- Пресостат и предпазен вентил
- Допълнителен манометър за отчитане налягането в резервоара
- Гумирани транспортни колела и  ръкохватка за мобилна употреба
- Индикатор за нивото на масло.
- Пневматичен пистолет с маркуч за въздух 30 m 
	бр.
	2



Забележка: Навсякъде, където в изискванията от техническата спецификация е посочен конкретен стандарт, спецификация, техническа оценка, техническо одобрение, технически еталон, конкретен модел, търговска марка, патент, източник, специфичен процес, тип, конкретен произход или производство да се счита добавено „или еквивалентно/и“.

4.1.2. Технически изисквания към маркировката
4.1.2.1. Маркировката на изделията трябва да е трайна, износоустойчива и да съдържа само международно приети символи.
4.1.2.2. Маркировката, описваща функционалното предназначение на изделията трябва да е ясно видима в цялост.
4.1.2.3. Доставяното електрическо оборудване трябва да бъде идентифицирано еднозначно чрез поставяне на четлива, видима и трайна маркировка, съгласно изискванията на чл.7 на Наредбата за излязлото от употреба електрическо и електронно оборудване.

4.1.3. Технически изисквания към окомплектовка и опаковка
4.1.3.1. Опаковките на стоките да бъдат в добър външен вид – без разкъсвания.
4.1.3.2. Документи съпровождащи доставката:
  	- Сертификат за качество от производителя или декларация за съответствие.

4.1.4. Технически изисквания към транспортирането
4.1.4.1. Всички материали предмет на тази доставка да са сигурно опаковани и укрепени, което да гарантира тяхната цялост при транспортирането.

4.1.5. Технически изисквания към обучение, монтаж и въвеждане в експлоатация.
Неприложимо за предмета на поръчката

4.2. Изисквания към доставените стоки за опазване на околната среда и климата
Инструкциите или указанията за употреба електрическото оборудване трябва да съдържат информация на български език за изискването за разделното събиране на излязлото от употреба електрическо и електронно оборудване  и за забраната за изхвърлянето му в контейнери за смесени битови отпадъци, както  и възможното вредно въздействие върху околната среда и човешкото здраве в резултат на наличието на опасни вещества в електрическото и електронно оборудване.

4.3. Изисквания към доставяните стоки за осигуряване на здравословни и безопасни условия на труд
Ако произведението от обема в литри и налягането в мегапаскали на предлагания по поръчката съд е по-голямо от числото 100, да бъдат представени следните документи, необходими за регистрирането му като съоръжение под налягане от лицензирано лице за осъществяване на технически надзор на СПО:
- чертеж на съда;
- декларация за съответствие на съда.

4.4. Гаранционен срок на доставените стоки: 
Гаранционният срок на доставените компресори да бъде не по-малко от 24 /двадесет и четири/ месеца, считано от датата на подписване на двустранен приемо-предавателен протокол за извършена доставка без забележки.

5. УСЛОВИЯ ЗА ИЗПЪЛНЕНИЕ НА ПОРЪЧКАТА

5.1 Срок, място и условия за доставка 

5.1.1. Срок за доставка – не повече от 30 (тридесет) работни дни, считано от деня, следващ датата на получаване на възлагателно писмо, изпратено от Възложителя.

5.1.2. Място на доставката: 
Доставката и приемането на стоките, предмет на поръчката да се извърши на адрес: Централен склад на НЕК ЕАД, Предприятие „Водноелектрически централи”, гр.  Пловдив, ул. “Васил Левски“ № 244.

5.2 Контрол на доставка при получаването  ѝ
Приемането накомпресорите  ще се извършва с входящ контрол, в деня на доставката им, в присъствие на представител на Изпълнителя. След провеждането на входящ контрол се подписва двустранен приемо-предавателен протокол за доставка, без забележки.

5.3  Други изисквания
Неприложимо за предмета на поръчката.


6. ПРИЛОЖЕНИЯ
Неприложимо за предмета на поръчката.

